**Žiadosť o overenie pozvania**

Žiadosť o overenie pozvania musí podať pozývateľ osobne, alebo ním splnomocnená osoba. Za právnickú osobu podáva žiadosť o overenie pozvania štatutárny orgán alebo iná, ním splnomocnená osoba, ktorá predloží overené písomné splnomocnenie podpísané štatutárnym orgánom. pre každú fyzickú osobu pozývateľ vyplní samostatnú žiadosť o overenie pozvania, pričom pri súkromných cestách môžu byť deti do 15 rokov uvedené v žiadosti o overenie pozvania ich zákonného zástupcu. V prípade, ak žiadosť o overenie pozvania podáva splnomocnený zástupca, doloží k žiadosti splnomocnenie s úradne overeným podpisom (na matrike alebo notárom) na zastupovanie štatutára. Ak na žiadosti o overenie pozvania nie je overený podpis štatutára (na matrike alebo notárom), podpíše podávanú žiadosť o overenie pozvania splnomocnený zástupca, a to priamo pred policajtom.

Pozvanie sa podáva na úradnom tlačive, v ktorom sú uvedené údaje o pozývajúcej osobe, pozývanom cudzincovi K žiadosti o pozvanie cudzinca je potrebné priložiť správny poplatok v hodnote 33.- eur.

**K žiadosti o overenie pozvania pozývajúca osoba priloží doklady nie staršie   
ako 90 dní, ktorými preukáže:**

1. **účel pozvania**

pozývajúca osoba preukáže napríklad jedným z dokladov preukazujúcim:

1. príbuzenský vzťah k pozývanému štátnemu príslušníkovi tretej krajiny
2. oprávnenie na podnikanie pozývajúcej osoby,
3. obchodné alebo iné pracovné vzťahy s pozývaným štátnym príslušníkom tretej krajiny,
4. organizovanie kultúrneho, športového alebo vedeckého podujatia,
5. štúdium alebo inú formu vzdelávania,
6. poskytnutie zdravotnej starostlivosti, alebo
7. účel pozvania iným hodnoverným spôsobom.

1. **schopnosť pozývajúcej osoby uhradiť všetky náklady spojené s pobytom a vycestovaním pozývaného štátneho príslušníka tretej krajiny**

* potvrdenie o zostatku na účte vedenom v banke, pobočke zahraničnej banky alebo zahraničnej banke na jej meno.

Zostatok na účte vedenom v banke musí byť súhrnne vo výške dvanásťnásobku životného minima a finančných prostriedkov na každý deň pobytu pozývaného štátneho príslušníka tretej krajiny uvedených vo všeobecne záväznom právnom predpise vydanom podľa § 6 ods. 3. zákona o pobyte cudzincov

**c) zabezpečenie ubytovania pre pozývanú osobu**

- potvrdenie ubytovacieho zariadenia o poskytnutí ubytovania,

- čestné vyhlásenie vlastníka nehnuteľnosti o poskytnutí ubytovania, alebo

- čestné vyhlásenie užívateľa nehnuteľnosti o poskytnutí ubytovania, ak je na to oprávnený.